cyanic-selkie/wikianc huggingface dataset:
Γιαννιτσά
Μεταφορές
Από τα Γιαννιτσά διέρχεται η Εθνική οδός Θεσσαλονίκης-Εδέσσης πού είναι μέρος της Εθνικής Οδού 2. Επίσης η πόλη εξυπηρετείται με τα υπεραστικά λεωφορεία του ΚΤΕΛ που εκτελούν δρομολόγια συνεχώς με τα άλλα σημαντικά κέντρα της περιοχής. Παρά κάποιες συζητήσεις που έχουν γίνει, τα Γιαννιτσά δεν συνδέονται σιδηροδρομικώς. Οπότε ο μόνος τρόπος με τον οποίο μπορεί να επισκεφτεί κάποιος την πόλη είναι μόνο οδικώς. Ωστόσο οι κοντινότεροι σιδηροδρομικοί σταθμοί βρίσκονται στην Αλεξάνδρεια και το Άδενδρο.
Αδελφοποιημένες πόλεις
Η πόλη των Γιαννιτσών έχει αδελφοποιηθεί με τις πόλεις:
Παραπομπές
Κατηγορία:Νομός Πέλλας Κατηγορία:Δήμος Πέλλας
Κλοντιόνε
Ο Κλοντιόνε (Clodione ή Clodio, πέθανε το 450) θεωρείται ο πρώτος Βασιλιάς των Σαλιων Φράγκων και ο γενάρχης της Οικογένειας των Μεροβίγγειων (Merovingi). Στην εποχή του οι Φράγκοι επιτέθηκαν και κατέλαβαν Ρωμαϊκά εδάφη στη Βαλλωνική Περιοχή, έφτασαν νότια μέχρι τον ποταμό Σομ δημιουργώντας μία βάση μέσα στη Ρωμαϊκή αυτοκρατορία. Δεν υπάρχουν καθόλου πληροφορίες σχετικά με την καταγωγή του αλλά έχει γίνει αποδεκτό ότι προέρχεται από τους Σαλίους των Ρωμαϊκών πηγών του 4ου αιώνα. Υπάρχουν διάφοροι θρύλοι σχετικά με τον Κλοντιόνε. Λέγεται, ότι το γένος του καταγόταν από τους Αρκαδείς της αρχαίας Ελλάδας, ενώ μία άλλη θεωρία θέλει τον Κλοντιόνε να είναι απόγονος του Πρίαμου βασιλιά της Τροίας.
Ιστορικές αναφορές
Ο Γρηγόριος Τουρώνης γράφει ότι επιτέθηκαν από ένα κάστρο με το όνομα "Ντούισμπουργκ" στην άκρη της "Θουριγγικής γης", η τοποθεσία σχετίζεται με το Ντούισμπουργκ στον Ρήνο ή το Ντούισμπουργκ στην Περιοχή των Βρυξελλών ή την Ντίεστ στο Βέλγιο. Οι δύο τελευταίες τοποθεσίες έχουν τη μεγαλύτερη πιθανότητα αφού βρίσκονται πολύ κοντά στη Βαλλωνία, την περιοχή που εμφανίστηκαν οι Σάλιοι. Η φράση "Θουριγγική γη" πιθανότατα είναι ένα ορθογραφικό σφάλμα του Γρηγορίου, πιθανότατα θα εννοούσε το Τόνγκερεν που έχει μεγάλη λεκτική ομοιότητα με τη Θουριγγία. Οι Φράγκοι είναι γνωστό ότι είχαν εγκατασταθεί αρχικά στην ανατολική όχθη του Ρήνου και στη συνέχεια μετακινήθηκαν στη δεξιά όπου βρισκόταν η Θουριγγία. Ο Γρηγόριος Τουρώνης γράφει :
"Οι Φράγκοι με προέλευση από την Παννονία εγκαταστάθηκαν στις όχθες του Ρήνου, διέσχισαν τον ποταμό και πέρασαν τη Θουριγγία, τοποθέτησαν σε κάθε περιοχή μακρυμάλληδες βασιλείς από τις πιο ευγενείς οικογένειες. Ο Κλοντιόνε, ένας άντρας πολύ ψηλής καταγωγής με μεγάλες ικανότητες ήταν ένας από αυτούς, κυβερνούσε από το κάστρο του Ντούισμπουργκ στη Θουριγγική γη. Οι Ρωμαίοι κατείχαν την περιοχή μέχρι τον Λίγηρα, ο Κλοντιόνε έστειλε κατασκόπους στο Καμπραί για να μάθουν τα μυστικά των Ρωμαίων, στη συνέχεια τους συνέτριψε, κατέλαβε την πόλη, τις γύρω περιοχές και έφτασε μέχρι τον Σομ. Πολλοί πιστεύουν ότι ο Μεροβαίος και ο γιος του Χιλδέριχος Α΄ κατάγονταν από τον Κλοντιόνε".
Δύο έργα που έχουν γραφτεί μετά τον Γρηγόριο η "Βιβλιοθήκη της Ιστορίας των Φράγκων" και "Τα Χρονικά του Φρεντεγκάρ" προσθέτουν περισσότερες λεπτομέρειες αλλά θεωρούνται λιγότερο αξιόπιστα. Στα έργα αυτά επιβεβαιώνεται ότι ο Κλοντιόνε κατέλαβε από τους Ρωμαίους μία περιοχή που ξεκινούσε από τις Βρυξέλλες μέχρι τον ποταμό Σομ, πριν μετακινηθεί στο Καμπραί κατέλαβε το Τουρναί. Σχετικά με την καταγωγή του η "Βιβλιοθήκη της Ιστορίας των Φράγκων" γράφει ότι πατέρας του ήταν ο Φάραμοντ γνωστός από μετέπειτα πηγές σαν γιος ενός άλλου Φράγκου βασιλιά του Μάρκομερ, μητέρα του ήταν η Αργκόττα. Τα "Τα Χρονικά του Φρεντεγκάρ" με τα οποία συμφωνεί ο Γρηγόριος Τουρώνης γράφουν ότι πατέρας του ήταν ο Χλωδίων, γιος ενός άλλου Φράγκου βασιλιά του Θευδέμηρου που εκτελέστηκε μαζί με τη μητέρα του από τους Ρωμαίους. Οι θρύλοι συνδέονται με τη Ρωμαϊκή ιστορία και θεωρούνται αναξιόπιστοι. Δεν γνωρίζουμε πολλά για τους πρώτους βασιλείς. Από τα λίγα στοιχεία που έχουμε, μπορούμε να μιλήσουμε για μία Φυλή, που ανήκε στα Γερμανικά φύλα, έφτασε και εγκαταστάθηκε στην αριστερή όχθη του Ρήνου και μαζί με άλλες φυλές διαχωρίστηκε από τους Γερμανούς, δημιουργώντας τα Γαλλικά φύλα. Μία από αυτές τις φυλές ονομαζόταν Σάλιοι (Salii) και ένα κομμάτι τους οι Ρωμαίοι το ονόμαζαν "Φρανκί" από το "Αφφρανκατί", που σημαίνει "ελεύθεροι". Αυτή η φυλή λέγεται, ότι είχε ήδη έναν βασιλιά (431) και είχε αρχίσει να αφομοιώνει άλλα φύλα.
Οι διάδοχοι
Ο Φλάβιος Αέτιος αρχηγός των Ρωμαϊκών δυνάμεων στη Γαλατία επιτέθηκε και νίκησε τους Φράγκους του Κλοντιόνε σε ένα χωριό κοντά στο Αρτουά. Το γεγονός έγινε γνωστό επειδή στο πεδίο της μάχης βρισκόταν ο μελλοντικός αυτοκράτορας Μαϊοριανός, εορτάστηκε με πανηγυρικό που έγραψε ο Σιντόνιους Απολλιναριος για τον Αέτιο. Ο ύμνος γράφει ότι ο Κλοντιόνε είχε κατακτήσει τη γη των Ατριβάτων Γαλατών βόρεια από τον ποταμό Σομ, περιείχε το Τουρναί και το Καμπραί. Ο Γρηγόριος Τουρώνης καταγράφει της λαϊκές παραδόσεις ότι ο Κλοντιόνε ήταν ο προπάτορας της Μεροβίγγειας δυναστείας αν και ο γιος του Μεροβαίου Χιλδέριχος Α΄ σχετίζεται μόνο με λίγες αναφορές για τη Ρωμαϊκή βόρεια Γαλατία. Ο γιος του Κλόβις Α΄ κατάφερε να κατακτήσει και να βασιλεύσει σε όλες τις περιοχές που θα γίνουν γνωστές αργότερα ως βασίλειο των Φράγκων. Ο Γρηγόριος Τουρώνης καταγράφει πολλούς βασιλείς, τονίζει όμως ότι ανήκαν όλοι στην ίδια μεγάλη οικογένεια, το ίδιο και ο Κλοντιόνε. Οι "Πράξεις των επισκόπων του Καμπραί" περιγράφουν τη συνάντηση του Κλόβις Α΄ με τον ανταγωνιστή και συγγενή μέσω της μητέρας του Ραγκανάρ βασιλιά του Καμπραί, η Θουριγγή πριγκίπισσα Μπασίνα της Θουριγγίας είχε παντρευτεί τον Χιλπέριχο Α΄ όταν εξορίστηκε από τη Γαλατία. Ο Κλόβις Α΄ ήταν εξοργισμένος με τον Ραγκανάρ επειδή πήγε να τον βοηθήσει αλλά του απαγόρευσε την είσοδο στην πόλη, ο Κλόβις Α΄ τον ρώτησε : "Γιατί ταπεινώσατε την οικογένεια μας επιτρέποντας στον εαυτό σας να δεσμευτεί; Θα ήταν καλύτερο να πεθάνετε". Τότε ο Κλόβις Α΄ θανάτωσε τον Ραγκανάρ με ένα τσεκούρι, κατόπιν πλησίασε τον αδελφό του Ρίτσαρ και του είπε "Άν είχες βοηθήσει τον αδελφό σου δεν θα είχε δεσμευτεί", τον σκότωσε με τον ίδιο τρόπο.
Η εισβολή του Αττίλα
Ο Πρίσκος ένας Ρωμαίος ιστορικός της εποχής του γράφει ότι είδε στη Ρώμη "έναν νέο χωρίς χνούδι ακόμη στα μάγουλά του, με ξανθά μαλλιά χυτά ως τους ώμους του, που ο Αέτιος τον είχε κάνει υιοθετημένο γιο του". Ο Πρίσκος αναφέρει ότι η αφορμή που ο Αττίλας ισχυρίστηκε για να κάνει πόλεμο με τους Φράγκους ήταν ο θάνατος τού ηγεμόνα τους και πως όταν οι δύο γιοί εκείνου διαφώνησαν για τη διαδοχή, ο μεγαλύτερος συμμάχησε με τον Αττίλα και ο νεότερος με τον Αέτιο. Επειδή ο Κλοντιόνε απεβίωσε λίγο πριν την εισβολή τού Αττίλα, φαίνεται πως ο Μεροβαίος ήταν πράγματι ο γιος τού Κλοντιόνε. Μία άλλη αντίθετη άποψη αναφέρει ότι οι Φράγκοι που αναφέρονται σε αυτή την ιστορία ήταν οι Φράγκοι του Ρήνου με τους οποίους ο Αέτιος είχε αλληλεπιδράσεις.
Πηγές
Κατηγορία:Βασιλείς των Φράγκων Κατηγορία:Οίκος των Μεροβίγγειων
Νεσατώ (Βοζ)
Το Νεσατώ (Γαλλικά: Neufchâteau) είναι γαλλική κοινότητα, υπονομαρχία του νομού Βοσγίων. Βρίσκεται στην ιστορική και πολιτιστική περιοχή της Λωρραίνης και αποτελεί τμήμα της διοικητικής περιοχής Γκραντ-Εστ. Ο πληθυσμός της κοινότητας ανέρχεται σε 6.664 κατοίκους (2017).
Περιγραφή
αριστερά|μικρογραφία|250x250εσ|Χάρτης της περιοχής [[Γκραντ Εστ|Γκραντ-Εστ με τις κυριότερες πόλεις. Το Νεσατώ στα δυτικά του νομού Βοζ.]] Η κοινότητα Νεσατώ βρίσκεται στα δυτικά του νομού Βοζ, στη διοικητική περιοχή Γκραντ-Εστ, στο νότιο τμήμα της ιστορικής και πολιτιστικής επαρχίας της Λωρραίνης. Είναι η μία από τις υπονομαρχίες του νομού, με δεύτερη την κοινότητα Σαιν-Ντιέ-ντε-Βοζ, και έχει πληθυσμό 6.664 κατοίκους (2017). Είναι το κέντρο ευρύτερης αστικής περιοχής που συγκεντρώνει 12.250 κατοίκους (2015).
Η απόσταση από το Επινάλ -πρωτεύουσα του νομού- είναι σχεδόν 60 χλμ. και από το Παρίσι 252 χλμ. σε ευθεία γραμμή.
Το Νεσατώ βρίσκεται στην πεδιάδα των Βοσγίων, στη συμβολή των ποταμών Μεύση και των Μουζόν. Διασχίζεται επίσης από τρία ακόμη μικρότερα υδάτινα ρεύματα. Περιβάλλεται από ψηλά οροπέδια και μεγάλα δάση που καταλαμβάνουν το ήμισυ του εδάφους του.
Η έκταση της κοινότητας είναι 23,81 χμ². Βρίσκεται σε υψόμετρο 274 έως 373 μέτρων.
Ιστορία
μικρογραφία|250x250εσ|Το παρεκκλήσι του νοσοκομείου του 13ου αιώνα Το Νεσατώ είναι μία από τις παλαιότερες πόλεις στη Λωρραίνη. Κατά τη ρωμαϊκή περίοδο ήταν γνωστό ως Noviomagus και ήταν πόλη με μεγάλη αγορά κατά μήκος του ρωμαϊκού δρόμου που συνέδεε τη Λυών με την Τριρ. Άλλο όνομα της πόλης ήταν το Neomagus, το οποίο μεταλλάχθηκε σε Novum Castrum περί το 1094 όταν ο Θεοδώριχος Β΄ της Λωρραίνης, γιος του δούκα Γεράρδου Δ΄ κατασκεύασε ένα κάστρο εδώ.
Από γραπτά του 12ου αιώνα, γνωρίζουμε ότι η πόλη ήταν «μεγάλη και πυκνοκατοικημένη, με μεγάλο φρούριο και άφθονα πλούτη». Πολλές διασκεδάσεις και θεάματα γίνονταν με μεγάλη παρουσία μουσικών, ζογκλέρ και ηθοποιών. Το 1231 το Νεσατώ ήταν η πρώτη πόλη στη Λωρραίνη που έλαβε προνόμια. Ο δούκας Ματθαίος Β΄ της Λωρραίνης παραχώρησε στην πόλη έναν χάρτη δικαιωμάτων που περιλάμβανε το δικαίωμα διορισμού δεκατριών ατόμων για την ανάληψη των καθηκόντων της δικαιοσύνης και για την εκλογή δήμαρχου. Η πόλη τακτικά φιλοξένησε συνέδρια που συγκλήθηκαν προκειμένου να διευθετηθούν διαφορές που προέκυπταν μεταξύ της Λωρραίνης και του βασιλείου της Γαλλίας. Στο Νεσατώ το 1545 συγκλήθηκαν οι Γενικές τάξεις του δουκάτου από τη δούκισσα της Λωρραίνης Χριστίνα της Δανίας, αντιπροσώπου του ανήλικου γιου της Καρόλου Γ΄ της Λωρραίνης. μικρογραφία|Η εκκλησία του Αγίου Νικολάου, 12ος αιώνας Οι τελευταίες δεκαετίες του γειτονικού δουκάτου της Βουργουνδίας ήταν μια ιδιαίτερα προβληματική περίοδος για τη Λωρραίνη, και ως κύριο διοικητικό κέντρο, το Νεσατώ είχε πληγεί σοβαρά από τις μάχες, μετά από εισβολή και κατάληψη από μια φρουρά της Βουργουνδίας το 1436 και πάλι το 1476.
Μετά την πτώση της Βουργουνδίας, η γαλλική επιρροή στη Λωρραίνη μετατράπηκε σε έλεγχο. Ο καρδινάλιος Ρισελιέ επέβλεψε την καταστροφή των τειχών της πόλης, η οποία έγινε επίσημα γαλλική μαζί με την υπόλοιπη Λορένη το 1766 με το θάνατο του δούκα Στανισλάς Λεστσίνσκι. Τρεις δεκαετίες αργότερα, με τη νέα διοικητική δομή που εισήχθη σε όλη τη Γαλλία μετά τη Γαλλική επανάσταση, η πόλη βρέθηκε υπονομαρχία του νομού Βοζ. Στο απόγειο του επαναστατικού πάθους έχασε το όνομά της, που μεταλλάχθηκε από Νεσατώ σε Μουζόν-Μεζ, από το όνομα των ποταμών της. Η πόλη επανέκτησε το προηγούμενο όνομά της καθώς η πολιτική κατάσταση σταθεροποιήθηκε, αλλά κατά τη διάρκεια των δύο αιώνων που ακολούθησαν βρέθηκε κατεχόμενη από ξένα στρατεύματα κατά τη διάρκεια των Ναπολεόντειων Πολέμων, κατά τη διάρκεια του Γαλλο-Πρωσικού Πολέμου του 1870 και πιο πρόσφατα κατά τη διάρκεια του Β 'Παγκοσμίου Πολέμου.
Στις 19 Ιουνίου 1940, περίπου 100 Γάλλοι στρατιώτες, οι περισσότεροι από τους οποίους ήταν μέλη του 12ου συντάγματος Σενεγαλέζων στρατιωτών εκτελέσθηκαν από γερμανικά στρατεύματα σε έναν αχυρώνα κοντά στο Νεσατώ.
Το 1965 η κοινότητα συγχωνεύτηκε με τις γειτονικές Νονκούρ και Ρουσέ.
Αξιοθέατα-Μνημεία
μικρογραφία|Η εκκλησία του Αγίου Χριστοφόρου Με πλούσιο ιστορικό παρελθόν, το Νεσατώ έχει αξιοσημείωτη αρχιτεκτονική και καλλιτεχνική κληρονομιά, ολόκληρο το ιστορικό κέντρο περιλαμβάνεται σε μια προστατευόμενη περιοχή 58 εκταρίων και διατηρεί πολλά κτήρια από την Αναγέννηση και την Κλασική περίοδο, πολλά από τα οποία είναι καταχωρημένα ως ιστορικά μνημεία.
Μέσα σ' αυτήν την προστατευόμενη περιοχή, σημαντικά κτήρια είναι το  Δημαρχείο, με ιταλική αναγεννησιακή σκάλα και θολωτά κελάρια, το μέγαρο της Μάλτας, σημερινή έδρα της Υπονομαρχίας παλαιό νοσοκομειακό ίδρυμα των ιπποτών της τάξης του Αγίου Ιωάννη της Ιερουσαλήμ, η οικία Γκονκούρ με μουσικό περίπτερο του 18ου αιώνα, το Μουσείο της Κούκλας όπου αναπαρίσταται η καθημερινή ζωή στη Λωρραίνη τον 19ο αιώνα.
Το Νεσατώ έχει επίσης πλούσια θρησκευτική κληρονομιά. Η εκκλησία του Αγίου Χριστοφόρου χρονολογείται από τον 13ο αιώνα και αναφέρεται ως ιστορικό μνημείο. Είναι κτισμένη σε γοτθικό ρυθμό και έχει υποστεί πολλές αλλαγές κατά τη διάρκεια των αιώνων. Σημαντικό είναι επίσης το παρεκκλήσιο που περιλαμβάνει θησαυροφυλάκιο με δώδεκα κρεμαστά κλειδιά. Επίσης, ταξινομημένη ως ιστορικό μνημείο, η εκκλησία του Αγίου Νικολάου βρίσκεται στο υψηλότερο σημείο του οροπεδίου, χτίστηκε τον 12ο αιώνα στα ερείπια ενός παλαιότερου κτηρίου. Περιλαμβάνει γοτθικό τάφο του 15ου αιώνα και όργανο του 17ου και 18ου αιώνα.
Ανάλυση κόστους-αποτελεσματικότητας
Η Ανάλυση κόστους-αποτελεσματικότητας είναι η μέθοδος της σύγκρισης των συνεπειών διαφόρων εναλλακτικών δράσεων κατά την οποία, ενώ το κόστος μετριέται σε χρηματικούς όρους, τα αποτελέσματα επιτρέπεται να εκφρασθούν σε κλινικούς όρους. Η μέθοδος μπορεί να χρησιμοποιηθεί καλύτερα για να εκτιμήσει προγράμματα διαφόρων δυνατοτήτων επίτευξης του ίδιου θεραπευτικού αποτελέσματος.
Κατηγορία:Οικονομικά της υγείας Κατηγορία:Ποιότητα υγειονομικής περίθαλψης
Νεσατώ (Βοζ)
Αξιοθέατα-Μνημεία
Στα 10 χιλιόμετρα βόρεια της πόλης βρίσκεται το χωριό Ντορεμί-λα-Πυσέλ, γενέθλιος τόπος της Ιωάννας της Λωρραίνης.
Παραπομπές
Κατηγορία:Πόλεις της Λωρραίνης Κατηγορία:Πόλεις της Γαλλίας
Κύπελλο Ελλάδος ποδοσφαίρου ανδρών 2009-10
Στην 68η διοργάνωση του κυπέλλου Ελλάδας 2009-10 μετείχαν συνολικά 70 ομάδες (16 Α' εθνικής, 18 Β' εθνικής και 36 Γ' εθνικής κατηγορίας). Θα διεξαχθεί σε 8 γύρους, συμπεριλαμβανομένου του τελικού.
Το σύστημα διεξαγωγής παραμένει το ίδιο όπως ισχύει από τη σαιζόν 2005-06 και όπως τροποποιήθηκε για τις φάσεις των "16" και των "8", ξεκινώντας με ομάδες Γ' εθνικής και σταδιακά να εισέρχονται οι ομάδες της Β' και της Α' εθνικής, ενώ στους μονούς νοκ άουτ αγώνες των πρώτων φάσεων οι ομάδες μικρότερης κατηγορίας ορίζονται πάντα γηπεδούχες. Αναλυτική αναφορά για το σύστημα διεξαγωγής μπορείτε να δείτε εδώ. Ο τελικός της διοργάνωσης θα διεξαχθεί στο Ολυμπιακό Στάδιο της Αθήνας.
Οι αγώνες του Γ' γύρου έγιναν στις 23 Σεπτεμβρίου 2009 και του Δ' γύρου στις 28 Οκτωβρίου 2009. Οι αγώνες του Έ' γύρου έγιναν στις 13 και στις 20 Ιανουαρίου 2010.
Από τις χαρακτηριστικές στιγμές του κυπέλλου αυτής της χρονιάς ήταν ο αποκλεισμός του κυπελλούχου της προηγούμενης χρονιάς Ολυμπιακού στον πρωτο του αγώνα στην διοργάνωση με αντίπαλο τον Πανσερραϊκό στις Σέρρες αλλά και της φιναλίστ του προηγούμενου τελικού, ΑΕΚ, στον ίδιο γύρο (4ο) από τον Θρασύβουλο. Την έκπληξη πραγματοποίησε η Καλλιθέα, που αν και αγωνιζόταν στην Γ' Εθνική κατάφερε να φτάσει μέχρι τα προημιτελικά της διοργάνωσης, ενώ η ήττα του ΠΑΟΚ από το ΠΑΣ Γιάννινα με 4-0, μια περίοδο που η ομάδα της Θεσσαλονίκης είχε την καλύτερη άμυνα στο πρωτάθλημα, χωρίς να έχει δεχθεί γκολ για αρκετούς αγώνες, προκάλεσε εντύπωση.
Στον τελικό τις 24ης Απριλίου στο Ολυμπιακό Στάδιο, έφτασαν ο πρωταθλητής της χρονιάς Παναθηναϊκός και ο Άρης. Κυπελλούχος αναδείχθηκε ο Παναθηναϊκός νικώντας τον Άρη με 1-0.
Στα αξιοσημείωτα του τελικού καταγράφεται το γεγονός ότι ο Άρης πέτυχε ρεκόρ μαζικότερης μετακίνησης οπαδών. Περίπου 30.000 φίλαθλοι ακολούθησαν την ομάδα τους στο ΟΑΚΑ σχηματίζοντας ουρά πολλών χιλιομέτρων στην εθνική οδό Θεσσαλονίκης-Αθηνών από πλήθος λεωφορείων καθώς και ΙΧ αυτοκινήτων. Είναι χαρακτηριστικό ότι το τελευταίο όχημα της πομπής έφτασε στο γήπεδο τρεις ώρες μετά την άφιξη του πρώτου!
Ο τελικός
Αθήνα, Ολυμπιακό Στάδιο, 24 Απριλίου 2010
Παραπομπές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2009-2010
Περιοχή Πανγκάνι
Η Περιοχή Πανγκάνι (Αγγλικά: Pangani District, Σουαχίλι: Wilaya ya Pangani), είναι μία από τις οκτώ Περιοχές - Επαρχίες στην Περιφέρεια Τάνγκα (Tanga Region) της Τανζανίας. Στα βόρεια συνορεύει με την Περιοχή Μουχέζα (Muheza District) Περιφέρεια, στα ανατολικά με τον Ινδικό Ωκεανό, στα νότια με την Περιφέρεια Πουάνι (Pwani Region) και Δυτικά με την Περιοχή Χαντένι (Handeni District).
Η διοικητική πρωτεύουσα της Περιοχής είναι το Πανγκάνι (Pangani).
Σύμφωνα με την Εθνική Απογραφή του 2002 στην Τανζανία, ο πληθυσμός στην Επαρχία Πανγκάνι ήταν 44.107 άτομα και το 2012 αυξήθηκε στα 54.025 άτομα.
Τμήματα
Η Επαρχία Πανγκάνι, διοικητικά διαιρείται σε 13 τμήματα: • 3
Πηγές
Κατηγορία:Επαρχίες της Περιφέρειας Τάνγκα Κατηγορία:Επαρχίες της Τανζανίας
Porsche 993
Η Porsche 993 ήταν μια σειρά αυτοκινήτων της γερμανικής αυτοκινητοβιομηχανίας Porsche, που κατασκευάστηκαν από τα τέλη του 1993 έως τις αρχές του 1998. Ήταν η διάδοχος της Porsche 964 και υπήρξε η τελευταία γενιά της Porsche 911 που βασίστηκε στο πλαίσιο της αρχικής 911 που είχε παρουσιαστεί για πρώτη φορά το 1963. Κατά συνέπεια, ήταν και η τελευταία γενιά που είχε αερόψυκτο κινητήρα. Φυσικά όλοι οι κινητήρες της 993 ήταν 6-κύλινδροι επίπεδοι / μπόξερ (H6), βενζίνης, και στο πίσω μέρος του αμαξώματος, κατά την παράδοση όλων των γενεών της 911. Αντικαταστάθηκε στα τέλη του 1997 από την Porsche 996.
Εκδόσεις
Η αισθητική της Porsche 993 διαμορφώθηκε από τον Βρετανό Tony Hatter το 1991. Το μοντέλο παρουσιάστηκε επίσημα στον Τύπο και στο κοινό στις 9 Νοεμβρίου 1993 και κυκλοφόρησε στην αγορά τον Ιανουάριο του 1994, ενώ ειδικά στις ΗΠΑ λίγους μήνες μετά, με αποτέλεσμα ακόμα και οι πρώτες αμερικανικής κυκλοφορίας Porsche 993 να διατεθούν ως μοντέλα της σεζόν (model year) του 1995. Σε όλες τις αγορές, η 993 προσφέρθηκε στις εκδόσεις Carrera, Targa και Turbo. Ειδικότερα για την Carrera υπήρχε μια εναλλακτική επιλογή, εκτός της κίνησης στους πίσω τροχούς, με έξτρα 4-κίνηση στα μοντέλα Carrera 4 και Carrera 4S. Η έκδοση Turbo από τη σεζόν του 1995 συνδυάστηκε με στάνταρ τετρακίνηση.
Κινητήρες
Συνολικά, η ισχύς της παλέτας των κινητήρων της 993 κυμαίνεται από 200 kW (272 hp) και 210 kW (286 hp) στο Targa Carrera, μέχρι και 300 kW (408 hp) στο turbo. Υπήρξαν, επίσης, αναβαθμισμένα οχήματα για αγωνιστική χρήση, των οποίων η ισχύς του κινητήρα κυμαίνεται από 221 kW (300 hp) έως 316 kW (430 hp). Ο αεροδυναμικός συντελεστής Cd των πολιτικών εκδόσεων της Porsche 993 ήταν 0,34.
Κιβώτια ταχυτήτων
thumb|left|Το ταμπλό μιας Porsche 993 Carrera 2 με το αυτόματο κιβώτιο Tiptronic S. Φαίνονται, επίσης, τα κουμπιά ελέγχου στο τιμόνι.
Η 993 ήταν η πρώτη στην ιστορία Porsche που είχε στάνταρ 6-τάχυτο μηχανικό κιβώτιο, καθώς όλα τα προηγούμενα μοντέλα της εταιρείας, εκτός από το εξαιρετικά ακριβό σπορ υπεραυτοκίνητο (supercar) Porsche 959 του 1986 - 1988 που είχε επίσης 6-τάχυτο μηχανικό, είχαν 4-τάχυτο ή 5-τάχυτο χειροκίνητο κιβώτιο ταχυτήτων. Σε όλες σχεδόν τις καταστάσεις, το εξατάχυτο ήταν δυνατό για να κρατήσει τον κινητήρα σε καλύτερη σειρά της ροπής πάνω από 4.500 στροφές το λεπτό. Οι εκδόσεις Carrera, Carrera S, Cabriolet και Targa (2WD) ήταν διαθέσιμες και με ένα 4-τάχυτο αυτόματο κιβώτιο ταχυτήτων με Tiptronic (επιλογή ταχυτήτων και χειροκίνητα αν το επιθυμήσει ο οδηγός), που είχε εμφανιστεί για πρώτη φορά στην Porsche 964. Από τα τέλη του 1994, για τη σεζόν (model year) του 1995, η Porsche προσέφερε το κιβώτιο Tiptronic S με επιπλέον χειριστήρια στο τιμόνι και εκλεπτυσμένο λογισμικό για ταχύτερες και ομαλότερες αλλαγές ταχυτήτων. Σε όλες τις 993, ήδη από την εισαγωγή της στα τέλη του 1993, το Tiptronic ήταν σε θέση να αναγνωρίζει τις αναβάσεις και καταβάσεις και να προσαρμόζει ανάλογα τις αλλαγές ταχυτήτων.
Ανάρτηση και ασφάλεια
Μια από τις αλλαγές στην 993 ως προς τις παλαιότερες γενιές της 911, ήταν η εφαρμογή ενός κράματος πολλαπλών βραχιόνων στην πίσω ανάρτηση, που συνδέονται με ένα υποπλαίσιο αλουμινίου. Ο σχεδιασμός του μάλιστα προήλθε από το πρότζεκτ της Porsche 989, ένα 4-πορτο σεντάν που δεν έφτασε ποτέ στην παραγωγή, και συνεχίστηκε στη διάδοχο της 993, την Porsche 996. Απαιτούσε τη διεύρυνση των πίσω θόλων των τροχών, που η ίδια βοήθησε τη σταθερότητα του 993. Αυτή η ανάρτηση βελτίωσε τις ικανότητες της 993 στις στροφές, καθιστώντας πιο άμεση και πιο σταθερή και βοηθώντας να μειώσει την τάση για υπερστροφή κατά τη διάρκεια σκληρής οδήγησης στις στροφές, ένα χαρακτηριστικό των προηγούμενων 911. Μείωσε επίσης τον εσωτερικό θόρυβο και βελτίωσε την ποιότητα κύλισης. thumb|left|Ο [[Μηχανή εσωτερικής καύσης|κινητήρας 3.6 λίτρων και ισχύος 272 hp μιας Porsche 993.]]
Επιπλέον, το σύστημα της προαιρετικής 4-κίνησης της 993 τελειοποιήθηκε ως προς την 964. Η Porsche κατήργησε την εγκατάσταση της 964 που αποτελείται από τρία διαφορικά και αναθεώρησε το σύστημα με βάση τη διάταξη του supercar Porsche 959, αντικαθιστώντας το κεντρικό διαφορικό με μια μονάδα παχύρρευστης σύζευξης. Σε συνδυασμό με τον επανασχεδιασμό της ανάρτησης στην 993, το σύστημα αυτό βελτίωσε τα χαρακτηριστικά χειρισμού και εξακολουθεί να διατηρείται η σταθερότητα που προσφέρει η 4-κίνηση, χωρίς να χρειάζεται συμβιβασμούς στην υποστροφή. Η απλούστερη διάταξή του, μείωσε επίσης το βάρος του συστήματος.
Άλλες βελτιώσεις περιλαμβάνουν μια νέα διπλή ροή καυσαερίων, μεγαλύτερα φρένα με διάτρητους δίσκους στα δισκόφρενα, και βελτιωμένο τιμόνι. Στον τομέα της παθητικής ασφάλειας, όλες οι 993 είχαν στάνταρ ABS και 2 μπροστινούς αερόσακους.
Εξωτερικοί σύνδεσμοι
Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Μοντέλα Porsche
Johnny's Band
Το Johnny's Band είναι τραγούδι του χαρντ ροκ συγκροτήματος Deep Purple, το έβδομο του δίσκου "Infinite", ο οποίος κυκλοφόρησε στις 7 Απριλίου του 2017. Υπήρξε το τρίτο σινγκλ του άλμπουμ και κυκλοφόρησε στις 4 Αυγούστου 2017.
Βίντεο κλιπ
Το σινγκλ συνοδευόταν από ένα βίντεο κλιπ, στο οποίο εμφανίζονται οι Φιλ Τζόουνς των S.E.X., Ντάι Σελ των Sassafra, Στιβ Ουίλιαμς των Budgie, Στιβ Ντόσον των Saxon και ο τραγουδιστής Στιβ Μπαλσάμο, ο οποίος είχε συνεργαστεί στο παρελθόν με τον Τζον Λορντ. Η σκηνοθεσία είναι των Γκρεγκ Χούπερ και Κόλιν Γκέιμς.
Κατά τη διάρκεια του βίντεο, ένα μέλος του συγκροτήματος δέχεται ένα πιάτο με μακαρόνια στο πρόσωπο, κάτι που αποτελεί αναφορά σε μία παλιότερη διαμάχη του Ρίτσι Μπλάκμορ με τον Ίαν Γκίλαν, η οποία είχε λάβει χώρα κατά την περιοδεία του "The Battle Rages On" το 1993.
Στίχοι
Ο Ρότζερ Γκλόβερ δήλωσε ότι οι στίχοι του κομματιού αναφέρονται "...σε ένα μουσικό συγκρότημα που ξεκίνησε άσημο, στη συνέχεια γνώρισε μεγάλη επιτυχία, αλλά καταστράφηκε από τις καταχρήσεις. Κατέληξαν να μηνύουν ο ένας τον άλλο, αλλά είκοσι χρόνια αργότερα αποφάσισαν να επανενωθούν, αφού η περίοδος που ήταν μαζί ήταν η καλύτερη της ζωής τους. Το "Johnny's Band" είναι η ιστορία κάθε συγκροτήματος. Είναι μία παγκόσμια ιστορία. Αλλά δεν είναι η ιστορία των Deep Purple!"
Τα μέλη του συγκροτήματος
Το Johnny's Band ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 2017
Μιχαήλ Ανδρίστος
Ο Μιχαήλ Ανδρίστος ήταν Έλληνας βιβλιογράφος του 17ου αιώνα.
Η καταγωγή του ήταν από την Αθήνα.
Πηγές
Κατηγορία:Έλληνες βιβλιογράφοι
Λετονικές βουλευτικές εκλογές 2006
Αποτελέσματα
Βουλή (Saeima), 7 Οκτωβρίου 2006
Παραπομπές
2006 Λετονια
Ανάλυση κόστους-χρησιμότητας
Με τον όρο Ανάλυση κόστους-χρησιμότητας εννοούμε τη μέθοδο της σύγκρισης του κόστους και του οφέλους των παρεμβάσεων φροντίδας υγείας στην οποία το όφελος μετριέται ως προς τις εξής διαστάσεις: διάρκεια ζωής και ποιότητα ζωής. Τα αποτελέσματα συνήθως εκφράζονται ως κόστος ανά Ποιοτικώς Προσαρμοσμένα Έτη Ζωής.
Πορτογαλικό πρωτάθλημα ποδοσφαίρου ανδρών 2021-22
Η είναι η 88η σεζόν της Πριμέιρα Λίγκα, της 1ης κατηγορίας ποδοσφαίρου ανδρών της Πορτογαλίας. Η σεζόν ξεκίνησε στις 6 Αυγούστου 2021 και θα ολοκληρωθεί τον Μάιο του 2022. Η Σπόρτινγκ Λισαβόνας κατέκτησε το περυσινό πρωτάθλημα για 19η φορά στην ιστορία της και για πρώτη φορά από τη σεζόν 2001-02.
Παραπομπές
Κατηγορία:Πριμέιρα Λίγκα
Γεώργιος Μισαηλίδης
Ο Γεώργιος Μισαηλίδης (Χίος, 21 Απριλίου 1928 - Αθήνα, 29 Αυγούστου 2001) ήταν δικηγόρος και Έλληνας πολιτικός. Διετέλεσε υπουργός Αιγαίου από το 1990 έως το 1991 και υπηρέτησε ως βουλευτής Χίου του κόμματος Νέα Δημοκρατία από το 1981 έως το 1993.
Καριέρα
Γιος γιατρού, ο Μισαηλίδης σπούδασε Νομικά στο Εθνικό και Καποδιστριακό Πανεπιστήμιο Αθηνών και εν συνεχεία Ναυτικό Δίκαιο στο Πανεπιστήμιο του Κάρντιφ (Cardiff University) του Ηνωμένου Βασιλείου. Εργάστηκε ως δικηγόρος Αθηνών έως το 1976.
Το 1976, διορίστηκε γενικός διευθυντής του κόμματος της Νέας Δημοκρατίας από τον Κωνσταντίνο Καραμανλή. Στη θέση αυτή παρέμεινε έως το 1981, ενώ παράλληλα εκλέχτηκε επανειλημμένα μέλος της Κεντρικής Επιτροπής του κόμματος. Βουλευτής με τη ΝΔ εκλέχθηκε για πρώτη φορά στις εκλογές του 1981 και επανεξελέγει στις εκλογές των ετών 1985, Ιουνίου 1989, Νοεμβρίου 1989 και του 1990. μικρογραφία|Από αριστερά προς δεξιά: [[Κωνσταντίνος Καραμανλής, Γεώργιος Μισαηλίδης, Αλέξης Μινωτής, στο Προεδρείο του Προσυνεδρίου της Νέας Δημοκρατίας (Χαλκιδική, Απρίλιος 1976)]] Διετέλεσε υπουργός Αιγαίου στην κυβέρνηση της ΝΔ από τις 11 Απριλίου 1990 έως τις 8 Αυγούστου 1991. Ως υπουργός μερίμνησε για την παροχή υπηρεσιών σε απομακρυσμένα νησιά του Αιγαίου, μια δύσκολη προσπάθεια που ξεκίνησε κατά την υπουργική του θητεία.
Πέθανε το 2001 και κηδεύτηκε στις 30 Αυγούστου στο Α΄ Νεκροταφείο Αθηνών. Ήταν παντρεμένος με την Αλίκη Φραγκάκη και απέκτησαν έναν γιο και μία κόρη.
Παραπομπές
Κατηγορία:Έλληνες υπουργοί Αιγαίου Κατηγορία:Βουλευτές Χίου Κατηγορία:Βουλευτές εκλεγμένοι με τη Νέα Δημοκρατία
Ένωση Αντισφαίρισης Γυναικών
Η Ένωση Αντισφαίρισης Γυναικών (αγγλικά: Women's Tennis Association, WTA), η οποία ιδρύθηκε το 1973 από την Μπίλι Ζαν Κινγκ, είναι ο κύριος οργανωτικός φορέας της επαγγελματικής αντισφαίρισης γυναικών. Διοργανώνει την WTA Tour, που είναι η παγκόσμια επαγγελματική περιοδεία αντισφαίρισης για τις γυναίκες. Ο αντίστοιχος οργανισμός σε επαγγελματικό επίπεδο των ανδρών είναι η Ένωση Επαγγελματιών Αντισφαιριστών (ATP).
Η WTA ιδρύθηκε τον Ιούνιο του 1973, αλλά έχει τις ρίζες της στο εναρκτήριο τουρνουά «Virginia Slims», που διοργανώθηκε από την Γκλάντις Χέλντμαν και πραγματοποιήθηκε στις 23 Σεπτεμβρίου του 1970 στο Houston Racquet Club στο Χιούστον του Τέξας. Η Ρόζι Κάσαλς κέρδισε την πρώτη αυτή εκδήλωση. Η εταιρική έδρα της WTA βρίσκεται στην Αγία Πετρούπολη της Φλόριντα, τα ευρωπαϊκά κεντρικά γραφεία της βρίσκονται στο Λονδίνο και η έδρα της Ασίας-Ειρηνικού στο Πεκίνο.
Εξωτερικοί σύνδεσμοι
Κατηγορία:Αντισφαίριση
Χόουπ Χιξ
Η Χόουπ Σάρλοτ Χιξ (Hope Charlotte Hicks) (γεν. 21 Οκτωβρίου 1988) είναι Αμερικανίδα εκτελεστικό στέλεχος των δημόσιων σχέσεων και πολιτικός σύμβουλος, η οποία εργάζεται ως ανώτερος σύμβουλος για τον πρόεδρο Ντόναλντ Τραμπ. Η Χιξ έχει υπηρετήσει στην θέση του διευθυντή επικοινωνίας του Λευκού Οίκου από τον Αύγουστο 2017 μέχρι τον Μάρτιο του 2018. Από τον Ιανουάριο μέχρι τον Σεπτέμβριο του 2017 ήταν διευθυντής επικοινωνιών στρατηγικής σημασίας του Λευκού Οίκου.
Πρώην μοντέλο, η Χιξ ήταν υπάλληλος του Οργανισμού Τραμπ πριν γίνει γραμματέας τύπου και διευθυντής επικοινωνίας για κάποιο διάστημα στην προεδρική εκστρατεία του Τραμπ το 2016, ενώ ήταν και ο εθνικός γραμματέας της ομάδας προεδρικής μετάβασης. Ήταν η βοηθός με την μεγαλύτερη διάρκεια υπηρεσίας στον Τραμπ πριν την παραίτηση της.
Κατά καιρούς έχει εργαστεί για την Fox Networks Group ως επικεφαλής διευθυντής επικοινωνιών και εκτελεστικός αντιπρόεδρος.
Παραπομπές
Κατηγορία:Αμερικανίδες μοντέλα
Ομοιογενείς διαγνωστικές ομάδες
Ομοιογενείς διαγνωστικές ομάδες (diagnosis-related group (DRG)) είναι ένα σύστημα προοπτικής αποζημίωσης που αναπτύχθηκε στο πλαίσιο του Medicare (πρόγραμμα χρηματοδοτούμενο από την κυβέρνηση των ΗΠΑ που παρέχει ιατρική ασφάλιση κυρίως σε ηλικιωμένα άτομα), και χρησιμοποιείται για να αποζημιώνει τα νοσοκομεία με βάση πρώτιστα την πρωτογενή διάγνωση του ασθενούς.
Κατηγορία:Οικονομικά της υγείας
Τσαρλς Μπάρτον
Ο Τσαρλς Μπάρτον είναι Αμερικανός προπονητής καλαθοσφαίρισης, ο οποίος κάθισε, μεταξύ άλλων, στον πάγκο των εθνικών ομάδων της Δανίας και της Σουηδίας, της Μακάμπι Τελ Αβίβ και του Άρη Θεσσαλονίκης.
Καριέρα
Ο Μπάρτον ξεκίνησε την προπονητική του καριέρα το 1983 και σε διάστημα δεκαπέντε χρόνων κατέκτησε πέντε πρωταθλήματα και τέσσερα κύπελλα Σουηδίας με τρεις διαφορετικές ομάδες. Παράλληλα, ανέλαβε την εθνική ομάδα της χώρας, χωρίς να καταφέρει να προκριθεί σε κάποια μεγάλη διοργάνωση.
Το 1998, ανέλαβε χρέη προπονητή στην ομάδα της Μπόρας Μπάσκετ, με την οποία κατέλαβε την πέμπτη θέση του πρωταθλήματος στην πρώτη του χρονιά, ενώ το 1999-2000 προκρίθηκε στην φάση των 32 του κυπέλλου Κόρατς και κατέκτησε την πρώτη θέση του πρωταθλήματος στην κανονική περίοδο, για να ηττηθεί στους τελικούς των πλέι-οφ από την Πλάνια. Σπόνσορας της ομάδας είχε αναλάβει ο Μάτζικ Τζόνσον, ο οποίος αγωνίστηκε και κατά την διάρκεια της σεζόν.
Την σεζόν 2000-01, κάθισε στον πάγκο της δανέζικης Γκρέιτ Ντέινς, επίσης ομάδας του Τζόνσον και ανέλαβε χρέη προπονητή για την εθνική ομάδα της Δανίας, θέση στην οποία παρέμεινε μέχρι το 2002.
Το καλοκαίρι του 2001, υπέγραψε ως βοηθός του Ντέιβιντ Μπλατ στην ομάδα της Μακάμπι Τελ Αβίβ, με την οποία κατέκτησε δύο νταμπλ στο Ισραήλ και έφθασε μέχρι το φάιναλ-φορ της Ευρωλίγκας το 2002.
Το 2003, συμφώνησε με την ομάδα του Άρη, αναλαμβάνοντας ως πρώτος προπονητής και οδηγώντας τους "κίτρινους" στην κατάκτηση του κυπέλλου Ελλάδας, αφού κέρδισαν με 73-70 τον Ολυμπιακό. Την επόμενη σεζόν έφθασε και πάλι στον τελικό του κυπέλλου, αλλά ηττήθηκε αυτή την φορά με 72-68 από τον Παναθηναϊκό. Παρ' όλα αυτά, η αποτυχία της ομάδας να κατακτήσει την έξοδο στην Ευρωλίγκα, οδήγησε στην αντικατάσταση του.
Την σεζόν 2007-08, κατέκτησε το κύπελλο Κύπρου με την ΑΕΛ Λεμεσού, με την οποία έφθασε και στο φάιναλ-φορ του EuroChallenge, ενώ ανέλαβε την πολωνική ΑΖΣ Κοζάλιν το 2010, όπου παρέμεινε για μόλις τρεις αγώνες.
Εξωτερικοί σύνδεσμοι
Κατηγορία:Αμερικανοί προπονητές καλαθοσφαίρισης Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης κυπριακών συλλόγων
Λιμάνι της Σαγκάης
Το λιμάνι της Σαγκάης βρίσκεται στην ευρύτερη περιοχή της Σαγκάης και είναι διπλό, θαλάσσιο και ποτάμιο, λιμάνι.
Το 2010, το λιμάνι της Σαγκάης ξεπέρασε αυτό της Σιγκαπούρης και έγινε το μεγαλύτερο λιμάνι από πλευράς κιβωτίων, καθώς διαχειρίστηκε 29,05 εκατομμύρια TEUs ξεπερνώντας τη Σιγκαπούρη κατά 0,5 εκατομμύρια TEUs. Το 2016, η Σαγκάη πέτυχε το ιστορικό ρεκόρ των άνω των 37 εκατομμυρίων TEUs, τα οποία διαχειρίστηκαν μέσα σε έναν χρόνο.
Γεωγραφική θέση
Το λιμάνι της Σαγκάης βλέπει την Θάλασσα της Ανατολικής Κίνας στην ανατολή και τον Κόλπο του Χανγκτσόου στον νότο. Εμπεριέχει τους παραποτάμους των Γιανγκτσέ, Huangpu (που εκβάλει στον Γιανγκτσέ) και Qiantang
Διοίκηση
Το λιμάνι βρίσκεται υπό την διαχείρηση της "Shanghai International Port Group" (SIPG) η οποία αντικατέστησε το λιμεναρχείο της Σαγκάης, το 2003. Η "Shanghai International Port Company Limited" είναι μια δημόσια εταιρία, της οποίας η κυβέρνηση της Σαγκάης κατέχει το 44,23 τοις εκατό των μετοχών της.
Ιστορία
Κατά τη διάρκεια της Δυναστείας των Μίνγκ, η πόλη της Σαγκάης ήταν κομμάτι της επαρχίας Τσιανγκσού (με ένα μικρό κομμάτι της να εντάσσεται στην επαρχία της Τσετσιάνγκ). Ενώ η Σαγκάη είχε υπάρξει έδρα του νομού κατά τη διάρκεια της Δυναστείας των Γουάν, παρέμεινε μια σχετικά μικρή πόλη.
Το 1842, η Σαγκάη, εξαναγκάσθηκε σε ναυτιλιακό εμπόριο από τους Άγγλους αποικιοκράτες και αυτό την μετέτρεψε σε μια διεθνή, εμπορική πόλη. Έτσι, μέχρι τις αρχές του 20ου αιώνα, μετατράπηκε στην μεγαλύτερη πόλη αλλά και το μεγαλύτερο λιμάνι σε όλη την Ανατολική Ασία.
Οικονομία
Το λιμάνι της Σαγκάης είναι ένας πολύ σημαντικός μεταφορικός κόμβος για την περιοχή του ποταμού Γιανγκτσέ, αλλά και η πιο σημαντική πύλη για το εξωτερικό εμπόριο. Εξυπηρετεί τις ενδοχώρες Anhui, Jiangsu, Zhejiang και Henan, οι οποίες είναι όλες οικονομικά εξαρτώμενες από τον ποταμό Γιανγκτσέ, με τον μεγάλο πληθυσμό του, την δυνατή βιομηχανική του βάση αλλά και με τον ανεπτυγμένο του αγροτικό τομέα.
Παραπομπές
Κατηγορία:Λιμένες της Κίνας
Στήλη του Χοίρου της Έδεσσας
μικρογραφία|379x379εσ|Στήλη  του Χοίρου της Έδεσσας Η στήλη χοίρου της Έδεσσας της Μακεδονίας είναι μια επιτύμβια στήλη ρωμαϊκής εποχής που βρέθηκε το 1968 κατά τη διάρκεια αρχαιολογικής ανασκαφής.
Επιγραφή
Το ανάγλυφο απεικονίζει έναν άνδρα σε ένα τετράτροχο άρμα με τέσσερα άλογα και δύο γουρούνια, ένα κάτω από τον τροχό και ένα κάτω από τις οπλές του αλόγου. Η επιγραφή χρονολογείται στον δεύτερο ή τρίτο αιώνα μ.Χ.
Περιγραφή της εικόνας
μικρογραφία|385x385εσ|Στήλη  του Χοίρου της Έδεσσας -(λεπτομέρειες) Το ποίημα της επιγραφής  είναι  γραμμένο  στο   δακτυλικό  εξάμετρο εκτός από το τελευταίο στοίχο  που ακολουθεί το  δακτυλικό πεντάμετρο.
χοῖρος ὁ πᾶσι φίλος, τετρά- πους νέος, ἐνθάδε κεῖ- μαι | Δαλματίης δά- πεδον προλιπὼν δῶρον προσενε- χθείς• | καὶ Δυρρά- χιν δὲ ἐπάτησα Ἀπολλωνίαν τε πο- θήσας | καὶ πᾶσαν γαίην διέβην ποσὶ μοῦ- νος ἄλιπτος• | νῦν δὲ τροχοῖο βίῃ τὸ φά- ος προλέλοιπα• | Ἠμαθίην δὲ ποθῶν κατιδεῖν φαλλοῖο δὲ ἅρμα | ἐνθάδε νῦν κεῖμαι τῷ θανάτῳ μηκέτ’ ὀφει- λόμενος
Ερμηνείες
Το κείμενο της αρχαίας επιγραφής προκάλεσε μεγάλη εντύπωση στους ειδικούς - Υπάρχουν διάφορες θεωρίες σχετικά με την ιστορία της στήλης του χοίρου. Κάποιοι αρχαιολόγοι μάλιστα νόμιζαν ότι η λέξη "Χοιρος" αντικαθιστούσε το όνομα κάποιου δούλου ωστόσο ο G. Daux διαφωνούσε με αύτη την άποψη (σελ. 155-156-Persée) διότι υπάρχουν κι άλλες επιτύμβιες στήλες για ζώα κατά τη διάρκεια της ελληνορωμαϊκής εποχής που κατέγραψε ο G.Herrlinger
Παράδειγμα από επιτύμβια στήλη στα λατινικά για κάποιο σκυλί που αναφέρει ο G.Herrlinger:
Εξωτερικοί σύνδεσμοι
Κατηγορία:Αρχαία Μακεδονία Κατηγορία:Έδεσσα Κατηγορία:Επιγραφές
Πολιτικά Εύβοιας
Τα Πολιτικά Εύβοιας είναι χωριό του δήμου Διρφύων-Μεσσαπίων του νομού Εύβοιας. Απέχει 24 χιλιόμετρα από τη Χαλκίδα και διαθέτει παραλία. Σύμφωνα με την απογραφή του 2011, το χωριό έχει πληθυσμό 1.378 κατοίκων. Είναι κτισμένα σε υψόμετρο 50 μ. Διαθέτει αγροτικό ιατρείο και στην παραλία Πολιτικών υπάρχει αλιευτικό καταφύγιο.
Ιστορικά στοιχεία
Σε σπήλαιο κοντά στα Πολιτικά έχουν βρεθεί ίχνη χρήσης κατά την αρχαιότερη νεολιθική εποχή, η οποία αντιστοιχεί στην 6η χιλιετία π.Χ. στην περιοχή της Εύβοιας. Μέσα στο σπήλαιο βρέθηκε σκελετός με πολύ φθαρμένα οστά και δίπλα του δύο αγγεία και δύο όστρακα από χτένια με οπές μέσα από τις οποίες περνούσε σκοινί, φτιάχνοντας έτσι ένα περιδέραιο. Τα ευρήματα έχουν ερμηνευθεί ως ταφή.
Η αρχαία πόλη Αιγές, κέντρο λατρείας του Ποσειδώνα, έχει τοποθετηθεί στην περιοχή του χωριού, και συγκεκριμένα στην περιοχή Καυκάλα. Σύμφωνα με την παράδοση, το χωριό δημιουργήθηκε τα βυζαντινά χρόνια από κατοίκους του Γαλατά, στην Κωνσταντινούπολη, γι' αυτό και ονομάστηκε έτσι. Κατά την Φραγκοκρατία, πιθανόν το 13ο αιώνα, κτίστηκε στο κέντρο του χωριού οχυρός πύργος. Το χωριό αναφέρεται σε οθωμανικό φορολογικό κατάστιχο του 1474 με την ονομασία Politika. Σύμφωνα με το κατάστιχο, είχε 33 σπίτια και παρήγαγε κρασί.
Το 1835 τα Πολιτικά προσαρτήθηκαν στον δήμο Μεσσαπίων. Από το 1841 μέχρι το 1866, όταν ο δήμος Μεσσαπίων είχε καταργηθεί, υπαγόταν στον Δήμο Χαλκιδέων. Με το ΦΕΚ 69Α - 03/11/1866 ο δήμος Μεσσαπίων επανασυστάθηκε. Με την κατάργηση των δήμων το 1912 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.
Απογραφές πληθυσμού
Η πορεία του πληθυσμού σύμφωνα με τις απογραφές:
Σημεία ενδιαφέροντος
thumb|250px|Ο μεσαιωνικός πύργος του χωριού Το χωριό διατηρεί τον παραδοσιακό χαρακτήρα του. Στην κεντρική πλατεία βρίσκονται καφενεία και πλάτανοι. Κοντά στο κέντρο του χωριού και δίπλα στο ναό της Μεταμόρφωσης βρίσκεται φράγκικος πύργος. Η κατασκευή του χρονολογείται στον 13ο αιώνα, σε αντίθεση με τους περισσότερους άλλους πύργους στην Εύβοια, οι οποίοι κτίστηκαν από τους Βενετούς στα τέλη του 14ου με τις αρχές του 15ου αιώνα. Ο πύργος είναι τετραώροφος, με την είσοδο να βρίσκεται στον δεύτερο όροφο. Η πρόσβαση γινόταν με κινητή σκάλα, η οποία θα μπορούσε να αφαιρεθεί εύκολα σε περίπτωση κινδύνου. Ο πύργος αποκαταστάθηκε την περίοδο 2010-2013 και έγινε επισκέψιμος τον Αύγουστο του 2015.
Ναοί στο χωριό περιλαμβάνουν το ναό της Παναγίτσας, έναν πετρόκτιστο ναό αφιερωμένο στα Εισόδια της Θεοτόκου, τον ναό του Αγίου Δημητρίου και το ναό της Αγίας Παρασκευής. Στη θέση Προφήτης Ηλίας, με πανοραμική θέα προς τα Πολιτικά και το βόρειο Ευβοϊκό κόλπο, βρίσκεται ομώνυμο εξωκλήσι. Ανάμεσα στα Πολιτικά και την Καμαρίτσα βρίσκεται ο ναός των Αγίων Αναργύρων, γνωστός και ως Μονή Αγίων Αναργύρων.
Κοντά στο χωριό βρίσκεται επίσης η μονή της Παναγίας της Περιβλέπτου, η οποία ιδρύθηκε στους βυζαντινούς χρόνους. Το σημερινό καθολικό της κτίστηκε επί τουρκοκρατίας και είναι στο ρυθμό του σταυροειδούς εγγεγραμμένου ναού με τρούλο.
Παραπομπές
Κατηγορία:Χωριά του νομού Εύβοιας Κατηγορία:Δήμος Διρφύων - Μεσσαπίων
Μπανανία
Με τον όρο μπανανία χαρακτηρίζεται το κράτος στο οποίο δε λειτουργούν σωστά οι θεσμοί και οι κρατικοί μηχανισμοί. Ο μειωτικός αυτός όρος χρησιμοποιείται για να περιγράψει μικρά κράτη, πολιτικά ασταθή και συνήθως εξαρτώμενα σε περιορισμένη γεωργική παραγωγή, κυβερνώμενα από μία μικρή αυτοεκλεγμένη συνήθως πλούσια και διεφθαρμένη κλίκα.
Ανάλυση
Στην πολιτική επιστήμη, ο όρος δημοκρατία μπανάνας ή μπανανία περιγράφει μια πολιτικά ασταθή χώρα, με οικονομία που εξαρτάται από την εξαγωγή ενός προϊόντος περιορισμένων πόρων, όπως μπανάνες (αγροτικά προϊόντα) ή ορυκτά. Η μπανανία είναι μια οικονομία κρατικού καπιταλισμού, όπου η χώρα λειτουργεί ως εμπορική επιχείρηση για αποκλειστικό όφελος της άρχουσας τάξης. Η εκμετάλλευση επιτυγχάνεται με συμπαιγνίες μεταξύ κράτους και ευνοημένων οικονομικών μονοπωλίων. Το κέρδος που προκύπτει από την εκμετάλλευση δημόσιων γαιών μετατρέπεται σε ιδιωτική περιουσία, ενώ τα χρέη που τυχόν προκύπτουν βαρύνουν τα δημόσια ταμεία. Αυτό οδηγεί στην άνιση οικονομική ανάπτυξη των πολιτών και της χώρας, υποβαθμίζει το εθνικό νόμισμα, και εμποδίζει την διεθνή πιστωτική ανάπτυξη.
Συνήθως, μια μπανανία περιλαμβάνει μια αυστηρά παγιωμένη κοινωνική διαστρωμάτωση. Από τη μία η πολυπληθής φτωχή εργατική τάξη και από την άλλη μια κυβερνώσα πλουτοκρατία, που αποτελεί την ελίτ επιχειρηματική, πολιτική και στρατιωτική κοινωνική τάξη. Η άρχουσα τάξη ελέγχει τον πρωτογενή τομέα της οικονομίας μέσω της εκμετάλλευσης της εργασίας. Ο όρος μπανανία έχει επικρατήσει ιστορικά να είναι υποτιμητική περιγραφή για μια δουλοπρεπή ολιγαρχία που υποκινεί και υποστηρίζει τη διαφθορά, για παράνομο πλουτισμό μέσα από εκμετάλλευση γεωργικών φυτειών μεγάλης κλίμακας, ιδίως την καλλιέργεια μπανάνας.
Ετυμολογία
Το 19ο αιώνα, ο Αμερικανός συγγραφέας Ο. Χένρι (William Sydney Porter) επινόησε τον όρο δημοκρατία μπανάνας για να περιγράψει τη φανταστική Δημοκρατία της Αγκουρίας στο βιβλίο Λάχανα και Βασιλιάδες, μια συλλογή θεματικών διηγήσεων που εμπνεύστηκε από τις εμπειρίες του στην Ονδούρα όπου έζησε για έξι μήνες έως τον Ιανουάριο του 1897, όσο ήταν κρυμμένος σε ένα ξενοδοχείο καταζητούμενος από τις ΗΠΑ για υπεξαίρεση χρημάτων από τράπεζα.
Ιστορικό
Στις αρχές του 20ού αιώνα, η United Fruit Company, μια πολυεθνική αμερικανική εταιρεία, στην ουσία ενορχήστρωσε τη δημιουργία του φαινομένου της δημοκρατίας μπανάνας. Μαζί με άλλες αμερικανικές εταιρείες, όπως η εταιρεία φρούτων Cuyamel, και την περιστασιακή υποστήριξη από την κυβέρνηση των Ηνωμένων Πολιτειών, δημιούργησαν τις πολιτικές, οικονομικές και κοινωνικές συνθήκες που δημιούργησαν μπανανίες σε χώρες της Κεντρικής Αμερικής όπως η Ονδούρα και η Γουατεμάλα.
Η ιστορία της δημοκρατίας μπανάνας ξεκίνησε με την εισαγωγή του καρπού της μπανάνας στις ΗΠΑ το 1870, από τον Lorenzo Dow Baker, καπετάνιο της σκούνας Telegraph, ο οποίος αγόραζε μπανάνες από τη Τζαμάικα και τις πούλησε στη Βοστώνη με κέρδος 1.000%. Η μπανάνα αποδείχθηκε δημοφιλής στους Αμερικανούς, ως θρεπτικό τροπικό φρούτο, που ήταν λιγότερο ακριβό από τα τοπικά φρούτα όπως τα μήλα. Το 1913 για παράδειγμα, 25 σεντς του δολαρίου μπορούσαν να αγοράσουν δώδεκα μπανάνες, αλλά μόνο δύο μήλα.
Το 1873, για να παράγουν τρόφιμα για τους εργάτες του σιδηροδρόμου, οι αμερικανοί μεγιστάνες σιδηροδρόμων Henry Meiggs και Minor C. Keith, δημιούργησαν φυτείες μπανάνας κατά μήκος των σιδηροδρόμων που έχτιζαν στην Κόστα Ρίκα. Όταν αναγνώρισαν την κερδοφορία της εξαγωγής μπανανών, άρχισαν να εξάγουν τα φρούτα στις νοτιοανατολικές πολιτείες των Η.Π.Α. Στα μέσα της δεκαετίας του 1870, για να διαχειριστεί τις νέες βιομηχανικές-γεωργικές επιχειρήσεις στις χώρες της Κεντρικής Αμερικής, ο Keith ίδρυσε την Tropical Trading and Transport Company. Από εκεί προήλθε η United Fruit Company, αργότερα Chiquita, η οποία δημιουργήθηκε το 1899 συγχωνεύοντας την εταιρεία Boston Fruit Company.
Μέχρι τη δεκαετία του 1930, οι διεθνείς πολιτικές και οικονομικές τριβές που δημιούργησε η United Fruit Company επέτρεψαν στην εταιρεία να ελέγχει το 80-90% του εμπορίου μπανάνας στις ΗΠΑ. Μέχρι τα τέλη του 19ου αιώνα, τρεις αμερικανικές πολυεθνικές εταιρείες (η United Fruit Company, η Standard Fruit Company και η Cuyamel Fruit Company) κυριαρχούσαν στην καλλιέργεια, τη συγκομιδή και την εξαγωγή μπανανών, και έλεγχαν το οδικό, σιδηροδρομικό και λιμενικό δίκτυο της Ονδούρας. Στις βόρειες παράκτιες περιοχές κοντά στην Καραϊβική, η κυβέρνηση της Ονδούρας παραχώρησε στις εταιρείες μπανάνας 500 εκτάρια ανά χιλιόμετρο (2.000 στρέμματα / μίλι) σιδηροδρόμου, παρά το γεγονός ότι δεν υπήρχε πρόβλεψη για μεταφορά επιβατών ή εμπορευμάτων στην πρωτεύουσα Τεγουσιγκάλπα. Στους ανθρώπους της Ονδούρας, η United Fruit Company ήταν γνωστή ως El Pulpo ("Το χταπόδι"), επειδή η επιρροή της διαπότιζε την κοινωνία της Ονδούρας, έλεγχε τις υποδομές μεταφορών της χώρας και χειριζόταν την πολιτική σκηνή με αντεργατική βία.
Το 1924, παρά το μονοπώλιο της United Fruit Company, οι αδερφοί Vaccaro ίδρυσαν την Standard Fruit Company (μετέπειτα Dole) για την εξαγωγή μπανανών Ονδούρας στο λιμάνι της Νέας Ορλεάνης των ΗΠΑ. Οι εταιρείες εξαγωγής φρούτων διατηρούσαν τις τιμές στις ΗΠΑ χαμηλές με νομοθετική χειραγώγηση των εθνικών νόμων για τη χρήση γης στις χώρες της Λατινικής Αμερικής, ώστε να αγοράζουν φθηνά μεγάλες εκτάσεις γεωργικής γης για εταιρικές φυτείες μπανάνας στις δημοκρατίες της λεκάνης της Καραϊβικής, τον ισθμό της Κεντρικής Αμερικής και την τροπική Νότια Αμερική· Στη συνέχεια, οι αμερικανικές εταιρείες φρούτων χρησιμοποίησαν τους εκτοπισμένους λατινοαμερικάνους ιθαγενείς ως χαμηλόμισθους εργαζόμενους.
Ονδούρα
Στις αρχές του 20ού αιώνα, ο Αμερικανός επιχειρηματίας Sam Zemurray (ιδρυτής της εταιρείας Cuyamel Fruit Company) έπαιξε καθοριστικό ρόλο στη δημιουργία του στερεότυπου «μπανανία». Εισήλθε στην επιχείρηση εξαγωγής μπανάνας αγοράζοντας υπερβολικές ποσότητες από την United Fruit Company για να τις πουλήσει στη Νέα Ορλεάνη. Το 1910, ο Zemurray αγόρασε 6.075 εκτάρια (15.000 στρέμματα) στις ακτές της Ονδούρας προς χρήση από την εταιρεία Cuyamel Fruit Company. Το 1911, ο Zemurray συνωμότησε με τον Manuel Bonilla (πρώην πρόεδρο της Ονδούρας την περίοδο 1904–1907) και τον αμερικανό μισθοφόρο στρατηγό Lee Christmas, για να ανατρέψει τη νόμιμη κυβέρνηση της Ονδούρας και να εγκαταστήσει μια στρατιωτική κυβέρνηση φιλική προς τους ξένους επιχειρηματίες.
Για το σκοπό αυτό, ο μισθοφορικός στρατός της εταιρείας Cuyamel Fruit Company, με επικεφαλής τον στρατηγό Christmas, πραγματοποίησε πραξικόπημα εναντίον του προέδρου Μιγκέλ Ρ. Νταβίλα (1907–1911) και έφερε τον στρατηγό Manuel Bonilla (1912–1913) στην εξουσία. Οι ΗΠΑ αγνόησαν την κατάλυση της εκλεγμένης κυβέρνησης της Ονδούρας από έναν ιδιωτικό στρατό, στηρίζοντας την εσφαλμένη παρουσίαση του Προέδρου Νταβίλα από το Υπουργείο Εξωτερικών των ΗΠΑ ως πολιτικά φιλελεύθερου και φτωχού επιχειρηματία του οποίου η διοίκηση είχε χρεώσει την Ονδούρα στη Μεγάλη Βρετανία, μια γεωπολιτικά απαράδεκτη εξέλιξη υπό το πρίσμα του τότε Δόγματος Μονρόε. Το πραξικόπημα ήταν συνέπεια του ότι η κυβέρνηση της Νταβίλα είχε εξασθενίσει την εταιρεία φρούτων Cuyamel, σε συνεργασία με την αντίπαλη United Fruit Company, αναθέτοντας στη δεύτερη, μονοπωλιακή σύμβαση για την μπανάνα της Ονδούρας, με αντάλλαγμα τη διαμεσολάβηση της UFC για το δανεισμό της Ονδούρας από την κυβέρνηση των ΗΠΑ.
Η πολιτική αστάθεια που προέκυψε από το πραξικόπημα καθυστέρησε την οικονομία της Ονδούρας και το ανεξόφλητο εξωτερικό χρέος (περίπου 4 δις δολάρια) απέκλεισε την Ονδούρα από την πρόσβαση σε διεθνές επενδυτικό κεφάλαιο. Αυτό το οικονομικό έλλειμμα διατήρησε την οικονομική στασιμότητα της Ονδούρας και διαιώνιζε την εικόνα της Ονδούρας ως μπανανία. Ένα τέτοιο κληρονομημένο εξωτερικό χρέος υπονόμευε λειτουργικά την κυβέρνηση της Ονδούρας, και επέτρεπε στις ξένες εταιρείες να διαχειρίζονται τη χώρα ως μοναδικοί εργοδότες του λαού της Ονδούρας, επειδή οι αμερικανικές εταιρείες φρούτων έλεγχαν τις βασικές υποδομές (δρόμοι, σιδηρόδρομος, λιμάνια, ταχυδρομείο και τηλεφωνία) αφού οι ίδιοι τις είχαν χτίσει στην Ονδούρα.
Το αμερικανικό δολάριο έγινε το επίσημο νόμισμα της Ονδούρας, ο μισθοφόρος στρατηγός Lee Christmas έγινε διοικητής του στρατού της Ονδούρας και αργότερα διορίστηκε πρόξενος των ΗΠΑ στη Δημοκρατία της Ονδούρας. Παρ 'όλα αυτά, 23 χρόνια αργότερα, μετά από πολλές εταιρικές ίντριγκες μεταξύ των Αμερικανών επιχειρηματιών, μέσω μιας εχθρικής εξαγοράς των γεωργικών επιχειρηματικών συμφερόντων, ο Sam Zemurray ανέλαβε τον έλεγχο της αντίπαλης United Fruit Company, το 1933.
Γουατεμάλα
Και η Γουατεμάλα υπέφερε από την κοινωνικοοικονομική κληρονομιά της μπανανίας: άνισα κατανεμημένη γεωργική γη και φυσικός πλούτος, άνιση οικονομική ανάπτυξη, οικονομία που εξαρτάται από εξαγωγικές καλλιέργειες, κυρίως μπανάνες, καφές και ζαχαροκάλαμο. Η άνιση κατανομή της γης ήταν μια σημαντική αιτία της εθνικής και της ταυτόχρονης κοινωνικοπολιτικής δυσαρέσκειας και αναταραχής.
Κατά τη διάρκεια της δεκαετίας του 1950, η United Fruit Company προσπάθησε να πείσει τις κυβερνήσεις των προέδρων των ΗΠΑ Χάρι Τρούμαν (1945-1953) και Ντουάιτ Αϊζενχάουερ (1953-1961) ότι η λαϊκή, εκλεγμένη κυβέρνηση του Προέδρου Jacobo Árbenz Guzmán της Γουατεμάλας ήταν κρυφά φιλοσοβιετική, γιατί είχε απαλλοτριώσει αχρησιμοποίητες "ιδιοκτησίες της εταιρείας φρούτων" σε αγρότες χωρίς γη. Στο πλαίσιο του Ψυχρού Πολέμου και της προληπτικής αντικομμουνιστικής πολιτικής που συγκεκριμενοποιήθηκε από τον γερουσιαστή των ΗΠΑ Τζόζεφ Μακάρθυ στα έτη 1947–1957, οι γεωπολιτικές ανησυχίες για την ασφάλεια του Δυτικού Ημισφαιρίου διευκόλυναν την κατά παραγγελία πραγματοποίηση του πραξικόπηματος της Γουατεμάλας το 1954 (Επιχείρησης Επιτυχία), μέσω του οποίου η Κεντρική Υπηρεσία Πληροφοριών των ΗΠΑ ανέτρεψε την δημοκρατικά εκλεγμένη κυβέρνηση του Προέδρου Jacobo Árbenz Guzmán (1950–1954) και εγκαθίδρυσε την στρατιωτική κυβέρνηση του συνταγματάρχη Carlos Castillo Armas (1954–1957), η οποία διήρκεσε τρία χρόνια μέχρι τη δολοφονία του από έναν προεδρικό φρουρό.
Μια ανάμικτη ιστορία εκλεγμένων προέδρων και χουντών - μαριονετών αποτελούσαν οι κυβερνήσεις της Γουατεμάλας κατά τη διάρκεια του 36ετούς εμφυλίου πολέμου της χώρας (1960-1996). Ωστόσο, το 1986, στα 26 χρόνια, ο λαός της Γουατεμάλας δημοσίευσε ένα νέο σύνταγμα και εξέλεξε τον πρόεδρο τον Vinicio Cerezo (1986-1991), τον οποίο διαδέχτηκε ο Jorge Serrano Elías (1991-1993).